ddrg/super_eurlex huggingface dataset:
Euroopa Liidu Teataja L 022 , 27/01/2000 Lk 0066 - 0066



Komisjoni otsus, 18. jaanuar 2000, millega muudetakse otsust 96/627/EÜ, millega rakendatakse nõukogu direktiivi 77/311/EMÜ (põllu- või metsamajanduslike ratastraktorite juhtide poolt tajutava müra taseme kohta) artiklit 2 (teatavaks tehtud numbri K(1999) 3546 all) (EMPs kohaldatav tekst) (2000/63/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1977. aasta direktiivi 77/311/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 2, ning arvestades järgmist: (1) Peaaegu kõikide kabiinita traktorite korral on osutunud tehniliselt võimatuks kinni pidada komisjoni otsusega 96/627/EÜ [3] sätestatud üleminekuperioodi lõpukuupäevast. Selle asjaolu tõttu on vajalik nendele sõidukitele vastava otsusega sätestatud üleminekuperioodi lõppu edasi lükata. (2) Käesolevas otsuses ettenähtud meetmed on kooskõlas põllumajandus- või metsatraktorite kaubanduselt tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 96/627/EÜ artikkel 1 asendatakse järgmisega: "Artikkel 1 Direktiivi 77/311/EMÜ artikli 2 lõikes 2 nimetatud üleminekuperiood lõpeb: - 1. oktoobril 2001 kõigile uutele traktoritüüpidele, - 1. oktoobril 2003 kõigile uutele traktoritele." Artikkel 2 Liikmesriigid võtavad käesoleva otsuse järgimiseks vajalikud õigusnormid vastu hiljemalt 30. septembriks 2001. Liikmesriigid teatavad neist viivitamata komisjonile. Artikkel 3 Käesolev otsus on adresseeritud liikmesriikidele. Brüssel, 18. jaanuar 2000 Komisjoni nimel komisjoni liige Erkki Liikanen [1] EÜT L 105, 28.4.1977, lk 1. [2] EÜT L 277, 10.10.1997, lk 24. [3] EÜT L 282, 1.11.1996, lk 72. --------------------------------------------------
Euroopa Liidu Teataja L 051 , 24/02/2000 Lk 0046 - 0046



Komisjoni otsus, 18. veebruar 2000, millega muudetakse komisjoni otsust 92/160/EMÜ hobuslaste Brasiiliast importimise osas (teatavaks tehtud numbri K(2000) 365 all) (EMPs kohaldatav tekst) (2000/163/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 13 lõiget 2, ning arvestades järgmist: (1) Komisjoni otsusega 92/160/EMÜ, [2] viimati muudetud otsusega 1999/558/EÜ, [3] kehtestatakse teatavate kolmandate riikide piirkondadeks jaotamine hobuslaste importimise eesmärgil. (2) Brasiilia osariigid Alagoas ja Pernambuco on kantud otsuse 92/160/EMÜ lisas esitatud nende Brasiilia osariikide loetellu, kust liikmesriigid lubavad importida hobuslasi. (3) Brasiilia on teatanud malleuse juhtudest, mis on esinenud tööhobustel Alagoas’e ja Pernambuco osariikide teatavates rajoonides. Nakkuse päritolu on praegu teadmata. (4) Vastavalt ühenduse õigusaktidele lubatakse liikmesriikidel importida hobuslasi kolmandatest riikidest või ametliku piirkondadeks jaotamise puhul kolmanda riigi territooriumi osadest, kus ei ole ekspordile eelnenud kuue kuu jooksul malleust esinenud. Seepärast on asjakohane kohandada asjaomase riigi piirkondlik jaotus vastavalt haigusolukorrale. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/160/EMÜ lisas esitatud Brasiilia osariikide loetelust jäetakse välja sõnad "Alagoas, Pernambuco". Artikkel 2 Käesolev otsus on adresseeritud liikmesriikidele. Brüssel, 18. veebruar 2000 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 71, 18.3.1992, lk 27. [3] EÜT L 211, 11.8.1999, lk 53. --------------------------------------------------
Euroopa Liidu Teataja L 070 , 18/03/2000 Lk 0205 - 0205



Nõukogu otsus 2000/205/EÜ, 28. veebruar 2000, kirjade vahetuse teel kokkuleppe sõlmimise kohta Euroopa Ühenduse ja Maroko Kuningriigi vahel, mis käsitleb ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel sõlmitud Euroopa-Vahemere piirkonna assotsieerumislepingu lisade 2, 3, 4 ja 6 teatavaid muudatusi EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 133 lõiget 3 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Pidades silmas 26. veebruaril 1996 ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel Euroopa-Vahemere piirkonna assotsieerumislepingu sõlmimisest möödunud aega ja pärast seda toimunud muudatusi, tuleks mõningatesse lepingu lisadesse sisse viia mõned väikesed muudatused. (2) Nende muudatuste eesmärk on liberaliseerida Maroko poolt Euroopa Ühendusest pärit tööstustoodete impordi suhtes kohaldatavat tariifset korda. (3) Euroopa Ühenduse ja Maroko Kuningriigi vahel kirjade vahetuse teel sõlmitud vastavasisuline kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks kirjade vahetuse teel sõlmitud kokkulepe Euroopa Ühenduse ja Maroko Kuningriigi vahel, mis käsitleb ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel Euroopa-Vahemere piirkonna assotsieerumislepingu lisade 2, 3, 4 ja 6 teatavaid muudatusi. Kokkuleppe tekst on lisatud käesolevale otsusele. Artikkel 2 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. Brüssel, 28. veebruar 2000 Nõukogu nimel eesistuja J. Pina Moura --------------------------------------------------
Nõukogu ja komisjoni otsus 2000/204/EÜ, ESTÜ,

24. veebruar 2000,

Euroopa-Vahemere piirkonna assotsiatsioonilepingu sõlmimise kohta ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel

EUROOPA LIIDU NÕUKOGU,

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu teise lausega ja lõike 3 teise lõiguga,

võttes arvesse Euroopa Söe- ja Teraseühenduse asutamislepingut, eriti selle artiklit 95,

pärast konsulteerimist nõuandekomiteega ja nõukogu ühehäälsel nõusolekul,

võttes arvesse Euroopa Parlamendi nõusolekut [1]

ning arvestades, et:

Brüsselis 26. veebruaril 1996 alla kirjutatud Euroopa-Vahemere piirkonna assotsiatsioonileping ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse Euroopa Ühenduse ja Euroopa Söe- ja Teraseühenduse nimel heaks ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel Euroopa-Vahemere piirkonna assotsiatsioonileping, sellele lisatud protokollid ning lõppaktile lisatud deklaratsioonid ja kirjade vahetus.

Lepingu, protokollide ja lõppakti tekstid on lisatud käesolevale otsusele.

Artikkel 2

1. Nõukogu komisjoni ettepanekul või vajaduse korral komisjon määravad kindlaks ühenduse seisukoha assotsiatsiooninõukogus ja assotsiatsioonikomitees kooskõlas Euroopa Ühenduse asutamislepingu ja Euroopa Söe- ja Teraseühenduse asutamislepingu vastavate sätetega.

2. Nõukogu eesistuja on vastavalt lepingu artiklile 79 assotsiatsiooninõukogu eesistuja ning esitab ühenduse seisukoha. Nõukogu eesistuja esindaja on vastavalt lepingu artiklile 82 assotsiatsioonikomitee eesistuja ning esitab ühenduse seisukoha.

Artikkel 3

Nõukogu eesistuja edastab Euroopa Ühenduse nimel lepingu artikliga 96 ettenähtud teate. Komisjoni president edastab Euroopa Söe- ja Teraseühenduse nimel kõnealuse teate.

Brüssel, 24. jaanuar 2000

Komisjoni nimel

president

R. Prodi

Nõukogu nimel

eesistuja

J. Gama

[1] EÜT C 181, 24.6.1999, lk 15.

--------------------------------------------------
Euroopa Liidu Teataja L 071 , 18/03/2000 Lk 0024 - 0024



Nõukogu otsus, 13. märts 2000, millega muudetakse otsust 1999/70/EÜ riikide keskpankade välisaudiitorite kohta (2000/223/EÜ) EUROOPA LIIDU NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja, eriti selle artikli 27 lõiget 1, võttes arvesse Euroopa Keskpanga (edaspidi EKP) 21. veebruari 2000 soovitust ning arvestades järgmist: (1) EKP ja riikide keskpankade aruandeid auditeerivad EKP nõukogu soovitatud ja Euroopa Liidu Nõukogu heaks kiidetud erapooletud välisaudiitorid. (2) EKP nõukogu soovitas nõukogul kinnitada ühe Deutsche Bundesbank välisaudiitori, kelle nõukogu kinnitas oma otsusega 1999/70/EÜ, [1] asendamise alates 2000. majandusaastast. (3) Nõukogu soovitust on asjakohane järgida, ON VASTU VÕTNUD JÄRGMISE OTSUSE: Artikkel 1 Otsuse 1999/70/EÜ artikli 1 lõige 2 asendatakse järgmise tekstiga: "2. KPMG Deutsche Treuhand-Gesellschaft AG ja Ernst & Young Deutsche Allgemeine Treuhand AG nimetatakse käesolevaga Deutsche Bundesbank raamatupidamise aastaaruannete välisaudiitoriteks alates 2000. majandusaastast." Artikkel 2 Otsusest teatatakse EKPle. Artikkel 3 Käesolev otsus avaldatakse Euroopa Ühenduste Teatajas. Brüssel, 13. märts 2000 Nõukogu nimel eesistuja J. Pina Moura [1] EÜT L 22, 29.1.1999, lk 69. --------------------------------------------------
Official Journal L 060 , 07/03/2000 P. 0023 - 0023



KOMISJONI OTSUS, 7. veebruar 2000, mis käsitleb kokkuleppe sõlmimist Euroopa Ühenduse ja Austraalia vahelise veinikaubandust käsitleva kokkuleppe muutmise kohta (teatavaks tehtud numbri K(2000) 224 all) (2000/192/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. jaanuari 1994. aasta otsust 94/184/EÜ Euroopa Ühenduse ja Austraalia vahelise veinikaubandust käsitleva kokkuleppe sõlmimise kohta,1 eriti selle artiklit 3, võttes arvesse Euroopa Ühenduse ja Austraalia vahelist veinikaubandust käsitlevat lepingut, millele kirjutati alla vastavalt Brüsselis 26. jaanuaril ja Canberras 31. jaanuaril 1994,2 ning arvestades järgmist: (1) Komisjon leppis ühenduse nimel kokku muuta eespool nimetatud kokkulepet, mille eesmärgiks oli katioonivahetusvaikudega töödeldud Austraalia veinide jaoks antud esialgse loa pikendamine 30. juunini 2000. (2) Käesoleva otsusega ettenähtud meetmed on kooskõlas veinikomitee arvamusega, ON VASTU VÕTNUD JÄRGMISE OTSUSE: Artikkel 1 Kokkulepe, millega muudetakse Euroopa Ühenduse ja Austraalia vahelist veinikaubandust käsitlevat kokkulepet, kiidetakse ühenduse nimel heaks. Kokkuleppe tekst lisatakse käesolevale otsusele. Artikkel 2 Artiklis 1 osutatud otsus ja kokkulepe avaldatakse Euroopa Ühenduste Teatajas. Brüssel, 7. veebruar 2000 Komisjoni nimel komisjoni liige Franz FISCHLER 1 EÜT L 86, 31.3.1994, lk 1. 2 EÜT L 86, 31.3.1994, lk 3.
Euroopa Liidu Teataja L 076 , 25/03/2000 Lk 0011 - 0011



Nõukogu otsus, 13. märts 2000, Euroopa Ühenduse ja Šveitsi Konföderatsiooni vahel kirjavahetuse teel kokkuleppe sõlmimise kohta, mis käsitleb Euroopa Majandusühenduse ja Šveitsi Konföderatsiooni vahelise lepingu protokolli nr 2 (2000/239/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Euroopa Ühendus ja Šveitsi Konföderatsioon on kauplemiskorra parandamiseks ja sellega seotud teatud probleemide lahendamiseks pidanud läbirääkimisi kirjavahetuse teel kokkuleppe sõlmimise kohta, mis käsitleb Euroopa Majandusühenduse ja Šveitsi Konföderatsiooni vahelise lepingu [1] protokolli nr 2. (2) Käesoleva otsuse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. [2] (3) See kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Šveitsi Konföderatsiooni vahel kirjavahetuse teel sõlmitud kokkulepe, mis käsitleb Euroopa Majandusühenduse ja Šveitsi Konföderatsiooni vahelise lepingu protokolli nr 2. Kokkuleppe tekst lisatakse käesolevale otsusele. Artikkel 2 Käesoleva otsuse rakendamiseks vajalikud meetmed võetakse vastu artikli 3 lõikes 2 osutatud korras. Artikkel 3 1. Komisjoni abistab nõukogu määruse (EÜ) nr 3448/93 [3] artiklis 15 viidatud II lisas loetlemata töödeldud põllumajandussaadustega kauplemist puudutavaid horisontaalküsimusi käsitlev korralduskomitee. 2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu. 3. Komitee võtab vastu oma töökorra. Artikkel 4 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 5 Käesolev otsus jõustub Euroopa Ühenduste Teatajas avaldamise päeval. Brüssel, 13. märts 2000 Nõukogu nimel eesistuja J. Pina Moura [1] EÜT L 300, 31.12.1972, lk 189. [2] EÜT L 184, 17.7.1999, lk 23. [3] EÜT L 318, 20.12.1993, lk 18. Määrust on viimati muudetud määrusega (EÜ) nr 2491/98 (EÜT L 309, 19.11.1998, lk 28). --------------------------------------------------
Euroopa Liidu Teataja L 097 , 19/04/2000 Lk 0015 - 0015



Komisjoni otsus, 18. aprill 2000, millega muudetakse komisjoni otsust 2000/86/EMÜ, milles sätestatakse Hiinast pärit kalatoodete impordi eritingimused (teatavaks tehtud numbri K(2000) 831 all) (EMPs kohaldatav tekst) (2000/300/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11, ning arvestades järgmist: (1) Vastavalt komisjoni otsusele 2000/86/EÜ, [3] on State Administration for Entry/Exit Inspection and Quarantine (CIQ SA) Hiina Rahvavabariigi pädev asutus, mis kontrollib ja tõendab kalastus- ja akvakultuuritoodete vastavust direktiivi 91/493/EMÜ nõuetele. (2) Enne otsuse 2000/86/EÜ jõustumist oli Hiinast pärit kalatoodete import põhimõtteliselt lubatud iga liikmesriigi poolt heakskiidetud ettevõtetest komisjoni otsuses 97/296/EÜ [4] (viimati muudetud otsusega 2000/170/EÜ [5]) sätestatud tingimustel. (3) Selleks, et hõlbustada üleminekut otsuses 2000/86/EÜ sätestatud režiimile ja vältida häireid kaubanduses, tuleks pädeva Hiina ametiasutuse poolt kuni 2. veebruarini 2000 sertifitseeritud ja ühendusse hiljemalt 1. märtsil 2000 jõudvate kalatoodete impordiks ette näha piiratud üleminekuaeg. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsusele 2000/86/EÜ lisatakse artikkel 4a: "Artikkel 4a Liikmesriigid võivad lubada Hiinast pärit ja käesoleva otsuse B lisasse kandmata ettevõtetest pärit kalatoodete importi järgmistel tingimustel: 1) ettevõtted on importiva liikmesriigi poolt 22. detsembril 1999 heaks kiidetud, 2) pädev Hiina ametiasutus väljastas veterinaarsertifikaadi hiljemalt 2. veebruaril 2000, ja 3) kalatooted jõudsid ühenduse piiripunkti hiljemalt 1. märtsil 2000 ja neid turustati ainult importiva liikmesriigi või päritoluettevõtte heakskiitnud liikmesriigi territooriumil." Artikkel 2 Käesolev otsus on adresseeritud liikmesriikidele. Brüssel, 18. aprill 2000 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 26, 2.2.2000, lk 26. [4] EÜT L 122, 14.5.1997, lk 21. [5] EÜT L 55, 29.2.2000, lk 68. --------------------------------------------------
NÕUKOGU OTSUS,

30. märts 2000,

Euroopa Ühenduse ja Šveitsi vahel kokkuleppe sõlmimise kohta kirjavahetuse teel seoses ühise teabevõrgu/ühise süsteemiliidese (CCN/CSI) laiendamisega ühistransiidiprotseduuri konventsiooni raames

(2000/305/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lausega ja artikli 300 lõike 3 esimese lõiguga,

võttes arvesse komisjoni ettepanekut

ning arvestades järgmist:

(1) EÜ/EFTA ühistransiidi ühiskomitee1 otsuses nr 1/1999 sätestatud arvutipõhise süsteemi rakendamine nõuab rahvusvahelise arvutivõrgu loomist, mis võimaldaks infovahetust 20. mai 1987. aasta ühistransiidiprotseduuri konventsiooni2 osaliste pädevate asutuste vahel (edaspidi "konventsioon").

(2) Euroopa Ühendus on juba töötanud välja ühise teabevõrgu/ühise süsteemiliidese (CCN/CSI), mis vastab vajalikele nõuetele.

(3) EÜ/EFTA ühistransiidi ühiskomitee otsus nr 2/1999 sätestab, et CCN/CSI-d kasutavad kõik konventsiooniosalised3 ja et partnerriikide rahaline osalus ja muud sellega seotud küsimused reguleeritakse vastastikuste lepingutega ühenduse ja iga partnerriigi vahel.

(4) 22. oktoobril 1999. andis nõukogu Euroopa Ühenduste Komisjonile volitused alustada läbirääkimisi iga ühendusse mittekuuluva riigiga, kes on konventsioonisalised, et sõlmida kirjavahetuse teel kokkuleppe CCN/CSI laiendamise osas igasse kõnealusesse riiki.

(5) Komisjon on pidanud läbirääkimisi CCN/CSI Šveitsi laiendamise osas.

(6) Nimetatud laienemise eesmärgil peetud kirjavahetuse teel sõlmitud kokkulepe tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Ühenduse kiidab heaks kirjavahetuse teel sõlmitud kokkuleppe Euroopa Ühenduse ja Šveitsi vahel seoses ühise teabevõrgu/ühise süsteemiliidese (CCN/CSI) laiendamisega ühistransiidiprotseduuri konventsiooni raames.

Kirjavahetuse teel sõlmitud kokkulepe tekst lisatakse käesolevale otsusele.

Artikkel 2

Nõukogu eesistuja on volitatud määrama isiku(d), kellel on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta.

Artikkel 3

Käesolev otsus jõustub Euroopa Ühenduste Teatajas avaldamise päeval.

Brüssel, 30. märts 2000

Nõukogu nimel

Eesistuja

J. SCRATES

1 EÜT L 65, 12.3.1999, lk 50.

2 EÜT L 226, 13.8.1987, lk 2.

3 EÜT L 119, 7.5.1999, lk 53.
Euroopa Liidu Teataja C 139 , 18/05/2000 Lk 0001 - 0001



Nõukogu otsus, 2. mai 2000, millega nimetatakse ametisse siseturu ühtlustamisameti (kaubamärgid ja tööstusdisainilahendused) juhataja (2000/C 139/01) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 20. detsembri 1993. aasta määrust (EÜ) nr 40/94 ühenduse kaubamärgi kohta, [1] eriti selle artikli 120 lõikeid 1 ja 2, võttes arvesse nõukogu 16. juuni 1994. aasta otsust, millega nimetatakse ametisse siseturu ühtlustamisameti (kaubamärgid ja tööstusdisainilahendused) juhataja, [2] võttes arvesse nõukogu 3. detsembri 1998. aasta otsust siseturu ühtlustamisameti (kaubamärgid ja tööstusdisainilahendused) juhataja ametisse tagasinimetamise kohta, [3] võttes arvesse siseturu ühtlustamisameti (kaubamärgid ja tööstusdisainilahendused) haldusnõukogu poolt 6. märtsil 2000. aastal esitatud kandidatuure, ON VASTU VÕTNUD JÄRGMISE OTSUSE: Ainus artikkel Käesolevaga nimetatakse ajavahemikuks 1. oktoober 2000 kuni 30. september 2005 siseturu ühtlustamisameti (kaubamärgid ja tööstusdisainilahendused) juhatajaks hr Wubbo de BOER, sündinud 27. mail 1948. Brüssel, 2. mai 2000 Nõukogu nimel eesistuja J. Coelho [1] EÜT L 11, 14.1.1994, lk 1. Määrust on muudetud määrusega (EÜ) nr 3288/94 (EÜT L 349, 31.12.1994, lk 83). [2] EÜT C 314, 25.11.1995, lk 1. [3] EÜT C 409, 30.12.1998, lk 1. --------------------------------------------------
Euroopa Liidu Teataja L 147 , 21/06/2000 Lk 0001 - 0002



Nõukogu ja komisjoni otsus 2000/384/EÜ, ESTÜ, 19. aprill 2000, Euroopa-Vahemere piirkonna lepingu sõlmimise kohta, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Söe- ja Teraseühenduse asutamislepingut, eriti selle artiklit 95, võttes arvesse Euroopa Ühenduse asutamislepingut, eriti selle artiklit 310 koos artikli 300 lõike 2 esimese alalõigu teise lausega ja artikli 310 lõike 3 teise alalõiguga, võttes arvesse komisjoni ettepanekut, pärast konsulteerimist nõuandekomiteega ja nõukogu ühehäälsel nõusolekul, võttes arvesse Euroopa Parlamendi nõusolekut [1] ning arvestades, et: Euroopa-Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel ja millele kirjutati alla 20. novembril 1995 Brüsselis, tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse ja Euroopa Söe- ja Teraseühenduse poolt heaks Euroopa-Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, sellele lisatud protokollid ja lõppaktile lisatud deklaratsioonid. Esimeses lõigus nimetatud tekstid on lisatud käesolevale otsusele. Artikkel 2 1. Nõukogu või vajaduse korral komisjon kehtestab komisjoni ettepanekul assotsiatsiooninõukogus ja assotsiatsioonikomitees vastuvõtmisele kuuluva ühenduse seisukoha iga üksikjuhtumi puhul kooskõlas Euroopa Ühenduse asutamislepingu ja Euroopa Söe- ja Teraseühenduse asutamislepingu vastavate sätetega. 2. Nõukogu eesistuja on vastavalt lepingu artiklile 68 assotsiatsiooninõukogu eesistujaks ja esitab ühenduse seisukoha. Nõukogu eesistuja esindaja on vastavalt lepingu artiklile 71 assotsiatsioonikomitee eesistujaks ja esitab ühenduse seisukoha. Artikkel 3 Nõukogu eesistuja edastab Euroopa Ühenduse nimel lepingu artikliga 85 ettenähtud teatise. Komisjoni eesistuja edastab selle teatise Euroopa Söe- ja Teraseühenduse nimel. Brüssel, 19. aprill 2000 Nõukogu nimel eesistuja L. Capoulas Santos Komisjoni nimel eesistuja R. Prodi [1] EÜT C 78, 18.3.1996, lk 12. --------------------------------------------------